Under VM i Kvindehåndbold kommer Frederikshavn og de omkringliggende byer til at summe af liv og stemmer på mange sprog. Der er aktiviteter for spillere, fans, fastboende og turister. I midtbyen bliver der farverige fan-zoner og aktiviteter for de forskellige landshold. Bangsbo Fort spiller med på den bane og holder ekstraordinært åbent for gæster under VM, og så bliver fortets bunkere klædt i lyserødt, for at mar-kere den store sportsbegivenhed. Flere markante bygninger i Frederikshavn vil blive oplyst i lyserødt skær under VM, herunder altså de tre kanonstillinger på Bangsbo Fort ved indkørslen til byen. Den farve havde tyskerne nok ikke lige set komme, da de anlagde fæstningen under 2. verdenskrig.
Når publikum ankommer til VM i kvindehåndbold i december, bliver de budt velkommen af lyserøde kanoner.